Mariano Moré - Uiquipedia

# Mariano Moré

### De Uiquipedia

Mariano Moré Cors (Xixón, 7 de mayu de 1899; Uviéu, 15 de xunetu de 1974), foi un pintor asturianu.

La so familia yera la propietaria de la empresa Litografía Artística Hermanos Moré (posteriormente Metalgráfica Moré), asitiada nel barriu xixonés de La Calzada), polo que dende bien mozu tuvo arrodiáu d'un ambiente artísticu. Recibió enseñances de Nemesio Lavilla na so ciudá natal y posteriormente na Escuela Superior de Belles Artes de San Fernando, de Madrid, ampliando los sos conocimientos en viaxes per Italia y Francia.

Fizo'l serviciu militar en Marruecos, onde cubrió la información relativa a esta guerra pal diariu xixonés La Prensa. Al finalizar la mesma tornó a Xixón, presentando la so primer esposición en añu 1921 nos locales del Atenéu Obreru.

El so estilu yera costumbrista y los temas que pintaba solíen tar relacionaos cola mar, la mina o les romeríes asturianes.

Durante la Guerra Civil trabayó como dibuxante y cartelista pa les fuerces del Frente Popular, polo que cuando terminó la guerra pasó dellos años en prisión (foi lliberáu en 1940).

Participó en delles esposiciones nacionales, nes qu'obtuvo diversos premios. Tamién foi nomáu profesor de la Escuela d'Oficios Artísticos y Artes Aplicaes, de Madrid. Arriendes de les esposiciones que fizo per España, tamién participó en delles en México.

Morrió n'Uviéu a los 75 años d'edá.

Retrieved from "http://ast.wikipedia.org../../../m/a/r/Mariano_Mor%C3%A9_c63b.html"

Categoríes: Pintores | Asturianos

##### Views

- Artículu
- Discusión
- Revisión actual

##### Buscar